Die saal was so gepak soos n taxi op pad Transkei toe, die gehoor so lus vir die dominee soos n honger leeu. Hy verras hulle egter deur heel eerste n vraag aan hulle te stel: Wat is die New Age nou eintlik?
Die probleem is natuurlik dat jy veronderstel is om van die goedjies te doen wat die skrywer so mooi geduldig vir jou uiteensit. Dis hoekom Darrel Bristow-Bovey se kordate I moved your cheese so n uitkoms is: hierdie boek, belowe hy, sal jou lewe verander selfs al lees jy dit nie eens nie  jy hoef dit net op n plek te sit waar jy dit gereeld kan sien. (Net een swakheid in hierdie boek, het n resensent gebrom, dit bevat plek-plek regte wysheid.)
Wat ek wel tydens al hierdie lesery wys geword het, is dat as jy jou lewe regtig wil herontwerp, daar twee basiese vereistes ter sprake is: insig in waar jy eintlik wil wees en hoe jy die pad soontoe byster geraak het; en die gewilligheid om daadwerklik n ander pad te kies.